L’Ajuntament de Sagunt estudiarà la instal·lació d’una xarxa de banys públics i accessibles
01 de juny 2017

![](/media/bwikd5bl/98_castillo_cuerpo_img_1484.jpg)  
  

El Ple de l'Ajuntament de Sagunt, en la sessió ordinària del dimarts 30 de maig, va aprovar sol·licitar l'estudi jurídico-econòmic per a la possible instal·lació d'una xarxa de banys públics i accessibles. La proposta, que inicialment va ser presentada per Ciudadanos, va ser esmenada per l'Equip de Govern i va comptar amb els vots a favor de Compromís, ADN Morvedre, Esquerra Unida i PSPV-PSOE, i les abstencions del PP, Ciudadanos i Iniciativa Porteña. 

  
La moció va destinada a afavorir una millor qualitat de vida dels turistes i veïns del municipi, millorant les infraestructures dels banys en vies públiques. Concretament, la proposició contempla sol·licitar a l'ajuntament un estudi per a la instal·lació d'una xarxa de banys públics i accessibles, que incloga el nombre de banys i la seua ubicació recomanada per a cobrir les necessitats mínimes dels usuaris. En este sentit, s'estudiarà quin és el cost de la seua instal·lació i la previsió de la despesa necessària per al seu manteniment.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-estudiarà-la-instal-lació-d-una-xarxa-de-banys-públics-i-accessibles/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-estudiarà-la-instal-lació-d-una-xarxa-de-banys-públics-i-accessibles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-estudiarà-la-instal-lació-d-una-xarxa-de-banys-públics-i-accessibles/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-estudiarà-la-instal-lació-d-una-xarxa-de-banys-públics-i-accessibles/)